钦定古今图书集成/方舆汇编/边裔典/第041卷 > 《十洲记》 > 后唐
## 钦定古今图书集成/方舆汇编/边裔典/第041卷 > 《十洲记》 > 后唐

### 庄宗同光二年渤海王遣使者来是年渤海杀辽州刺史而掠其民

按：《五代史唐庄宗本纪》：“同光二年春正月，渤海王大
諲譔使大禹谟来，夏五月复遣使者来。”

按《册府元龟》：“同光二年五月，赐渤海朝贡使大元让
等分物有差。八月，渤海朝贡使王侄学堂亲卫大元
让可试国子监丞。”〈按此与五代史一事故叙辽史前馀仿此〉
按《辽史太祖本纪》：“天赞三年五月，徙蓟州民实辽州
地，渤海杀其刺史张秀实而掠其民。”

同光三年，《渤海》王遣使者来。是年，辽征渤海。

按《五代史唐庄宗本纪》：“同光三年春二月，渤海王大
諲譔遣使者来。”

按《册府元龟》，同光三年五月，以渤海国入朝，使政当
省。守和部少卿、赐紫金鱼袋裴璆可右赞善大夫
按《辽史太祖本纪》，天赞四年十二月乙亥，诏曰：“所谓
两事一事已毕，惟渤海世仇未雪，岂宜安驻。”乃举兵
亲征渤海，大諲譔皇后、皇太子、大元帅尧骨皆从。闰
月丁巳，次商岭，夜围扶馀府。

### 明宗天成元年渤海国王使来是年辽征渤海拔其扶馀城改渤海国为东丹忽汗城为天福

按，《五代史唐明宗本纪》：“天成元年四月，渤海国王大
諲譔使大陈林来。七月，渤海使大昭佐来。”

按《辽史太祖本纪》：天显元年正月“庚申，拔扶馀城，诛
其守将。丙寅，遇諲譔、老相兵，破之。是夜，围忽汗城。己
巳，諲譔请降。庚午，军驻于忽汗城南。辛未，諲譔素服，
槁索牵羊，率僚属三百馀人出降，上优礼而释之。甲
戌，诏谕渤海郡县。二月，以平渤海，遣使报唐。改渤海
国为东丹，忽汗城为天福，册皇太子倍为人皇王以”
主之。以皇弟迭刺为左大相，渤海老相为右大相，渤
海司徒大《素贤》为左次相，耶律羽之为右次相，赦其
国内殊死以下。三月丁卯，幸人皇王宫。癸未，宴东丹
国僚佐，颁赐有差。甲申，幸天福城。乙酉，班师。辛卯，人
皇王率东丹国僚属辞。七月甲戌，次扶馀府。上不豫。
辛巳，上崩。壬午，皇后称制，权决国事。八月，丁酉，葬太
祖皇帝于祖陵。太祖所崩行宫在扶馀城西南两河
之间，后建升天殿于此，而以扶馀为黄龙府云。
天成三年，辽迁东丹氏以实东平。

按《五代史》不载　按《辽史太宗本纪》，“天显三年正月，
黄龙府罗涅河来贡。十二月诏遣耶律羽之迁东丹
民以实东平。”

### 长兴元年东丹王突欲来奔

按：《五代史唐明宗本纪》云云。

按《辽史太宗本纪》：“天显五年二月丙午，以先所俘渤
海户赐皇弟李胡。十一月戊寅，东丹奏，人皇王倍浮
海适唐。”

长兴二年渤海使《文成》角来。

长兴三年渤海遣使者来。

按：以上《五代史唐明宗本纪》云云。

### 废帝清泰二年渤海遣使者来

按：《五代史唐废帝本纪》云云。